ProjektteRv

KITÖLTÉSI ÚTMUTAtó

Rinya-Dráva Szövetség

Mikrovállalkozások kisléptékű fejlesztése

KAP-RD57-HU075-1-24

# **Bevezető**

**Művelet:** művelet alatt a fejlesztéssel megvalósítandó projekt értendő.

A jelen kitöltési útmutató célja, hogy segítséget nyújtson a kedvezményezett számára a projektterv kérdéseinek értelmezéséhez, kitöltéséhez. Kérjük, hogy a kitöltés során törekedjen a világos, könnyen érthető, tömör és pontos megfogalmazásra. A megadott információk a támogatási kérelem elbírálását szolgálják, továbbá segítik a műveletmegvalósítás nyomon követhetőségét, ellenőrzését.

A projektterv egyes kérdéseihez kapcsolódóan csatolandó dokumentumokat elektronikus úton, szkennelés útján előállított olvasható formában kell csatolni a kérelemhez! Kérjük, az értékeléshez szükséges dokumentumokat hiánytalanul nyújtsa be!

|  |  |
| --- | --- |
| **Összefoglaló táblázat** | |
| **Fejezetek** | **Max. pontszám** |
| I. Pályázó bemutatása | 33 |
| II. Projekt bemutatása | 35 |
| **Összesen** | **68** |

I. Pályázó bemutatása

1.

Kérjük, mutatkozzon be, válaszában térjen ki az alapítás dátumára és arra, hogy a naptári évtől eltérő üzleti évet alkalmaz-e.

Az értékelés során a lezárt teljes üzleti évek száma kerül figyelembevételre.

(max. 500 karakter) (9 pont)

2.

Kérjük mutassa be, hogy tevékenységét hol végzi, válaszában térjen ki arra is, hogy mióta rendelkezik székhellyel/fiókteleppel a Helyi Akciócsoport területén. (Felhívjuk figyelmét, hogy csak olyan székhely, telephely, fióktelephely fogadható el, mely az ügyfélregisztrációs rendszerben is bejelentésre kerül!)

(max. 500 karakter) (8 pont)

3.

Kérjük mutassa be vállalkozása eredményességét, válaszában térjen ki az utolsó 3 lezárt üzleti évének eredményességére évenkénti bontásban. Az értékelés alapja a társas vállalkozók esetében a közzétett éves beszámolókban a pozitív adózott eredmény. Az egyéni vállalkozók esetében a bevételek és kiadások pozitív különbözete kerül figyelembevételre, mely alátámasztására könyvelői nyilatkozat csatolása szükséges.

(max. 500 karakter) (9 pont)

4.

Kérjük mutassa be, hogy vállalkozása milyen Európai Unió által finanszírozott támogatás(ok)ban részesült az előző 2014-2022-es Uniós fejlesztési ciklusban. Válaszában térjen ki a projektek megvalósítására és arra, hogy a LEADER program keretében kerültek-e finanszírozásra.

(max 500 karakter) (7 pont)

II. Projekt bemutatása

5. Kérjük mutassa be, hogy projektje milyen hatást gyakorol a természeti környezetre, hogyan javítja azt, illetve szerepvállalása hogyan segíti elő a helyi társadalom fejlődését.

(max. 500 karakter) (8 pont)

6. Kérjük a támogatási kérelem minden pontját gondosan töltse ki és csatoljon minden az értékeléshez szükséges mellékletet. Itt lehetősége van a projektjével kapcsolatos további információkat megadni.

(max. 500 karakter) (3 pont)

7. Kérjük mutassa be, hogy projektjét mikor kívánja megvalósítani. Amennyiben a felhívásban rögzített megvalósítási határidőn belüli konkrét vállalást tesz, kérjük erről külön nyilatkozatot is csatoljon.

(max. 500 karakter) (11 pont)

8. Kérjük mutassa be a projektje költségeit és azok finanszírozását. Válaszában térjen ki arra is, hogy a projekt megvalósításához szükséges önerővel rendelkezik-e? Kérjük amennyiben többlet önerő biztosítását vállalja, erről külön nyilatkozatot is csatoljon.

(max. 500 karakter) (10 pont)

9. Kérjük mutassa be, hogy megvalósult projektje nyilvánosságát miként kívánja biztosítani. Gondoljon itt arra, hogy milyen eszközökkel, milyen csatornákon keresztül kívánja ezt megtenni.

(max. 500 karakter) (3 pont)